Elina Pähklimägi

Elina Pähklimägi (aastatel 2014–2022 Elina Purde; sündinud 7. veebruaril 1983 Amblas ) on eesti näitleja ja lavastaja. Ta on lõpetanud 2002. aastal Rakvere Reaalgümnaasiumi ja õppinud aastatel 2002–2004 Sisekaitseakadeemias maksundust. 2004. aastal sooritas ta teisel katsel edukalt eksamid astumaks Eesti Muusika- ja Teatriakadeemia lavakunstikooli (esimene katse oli 2002.aastal) ning lõpetas kooli 2008. aastal (23. lennus). 2007. aastal õppis ta vahetusüliõpilasena Londonis Rose Bruford College’is. 2008. aastal mängis ta peaosalist Liinat filmis "Soovide puu" (režissöör Liina Paakspuu). Elina Pähklimägi on mänginud ka telesarjades "Klass: elu pärast", "Ohtlik lend", "Kelgukoerad", "Eestlane ja venelane", "Kättemaksukontor" ja "Alpimaja". Ta on näidelnud filmides"Kormoranid ehk Nahkpükse ei pesta", "Imelise ajastu lõpp", "Mehetapja/Süütu/Vari", "Svingerid" ja "Erik Kivisüda", samuti mitmetes lühifilmides.. Teatrinäitlejana on ta üles astunud VAT Teatris, Draamateatris, Vanemuises, Vene Teatris jm. Lavastajana on ta loonud lavastused "Fanny ja Faggot" (2010, Cabaret Rhizome), "Lähedus", "Hobune, kes kaotas prillid ära" (2013, Rakvere Teater) ja "Hullemast hullem" (2018, Rakvere Teater). 2013. aastal osales ta kohtunikuna telesaates "Su nägu kõlab tuttavalt". Ligi viis aastat (2006-2011) oli tema elukaaslaseks näitleja Kristjan Sarv 2012. aastast oli Elina suhtes Andrus Purdega ja nad abiellusid 2014. aastal. Neil on kaks ühist tütart (sündinud 2014 ja 2019). 2022. aastal läksid nad lahku ning Elina kannab taas perekonnanime Pähklimägi. 2022. aastal pälvis ta Eesti Päevalehe, LP ja Delfi koostatud edetabelis "Eesti mõjukad 2022" 93. koha. Elina Pähklimägi kuulub MTÜ Käsikäes Ukrainlastele juhatusse. MTÜ eesmärk on aidata leida Ukraina sõjapõgenikele Eestist kindlam peatuspaik, võib-olla ka kodu. MTÜ tegevus kuulus President Alar Karise poolt kodanikuühiskonna 2022. aasta tegijate ja aasta vabatahtlike tunnustuse saajate hulka. Elina Pähklimägi harrastab triatloni. 18. juunil 2023. aastal läbis ta Pedeli paisjärve ümbruses elu esimese võistluse sellel alal, tulles 6. kohale (40–44 aastased naised). Robert Randma. Kes olid tuntud inimesed eelmises elus?[alaline kõdulink] Eesti Ekspress, 21.09.2009. Eesti Teatriliit, Elina Purde. Vaadatud 18.06.2021. Näitleja Elina Pähklimägi oli kaks aastat maksuametnik, Elu24, 12.12.2008. Kairi Prints. Hoidke eest: tegutsevad tapjatüdrukud. Sirp, 26.02.2010. Filmiveeb Elina Pähklimäe mees jättis pikantsel põhjusel esilinastusele tulemata, ajakiri Naised, 19.12.2008. "Elina Pähklimägi viis aastat kestnud suhe sai läbi". Originaali arhiivikoopia seisuga 18. jaanuar 2012. Vaadatud 16. jaanuaril 2012. Elina Pähklimägi kannab nüüd perekonnanime Purde "Elina Purdest saab taas Pähklimägi: ühel hetkel tegelen valuga, praegu ma ei suuda". 7.7.2022. Vaadatud 25.11.2022. "Eesti mõjukad 2022". 25. november 2022. Originaali arhiivikoopia seisuga 25.11.2022. Vaadatud 25.11.2022. MTÜ Käsikäes Ukrainlastele. Hands for Ukraine. Kolme vabaühenduse ühine ettevõtmine.... Kodanikuühiskonna Sihtkapital, 20. jaan. 2023. Elu esimese triatloni võidukalt läbinud Elina Pähklimägi... elu24.postimees.ee, 23. juuni 2023. Näitleja Elina Pähklimägi oli kaks aastat maksuametnik, Elu24, 12. detsember 2008 Tiiu Laks, Elina Pähklimägi toob lavale lapsmõrtsuka loo, Eesti Päevaleht, 6. veebruar 2010 Eva Kübar, Noor lavastaja arutleb kuritöö ja karistuse üle, Postimees.ee, 12. veebruar 2010 MTÜ Käsikäes Ukrainlastele aitab sõjapõgenilele uut kodu leida. pealinn.ee, 14. detsember 2022.